open-index/open-wikipedia-markdown huggingface dataset:
Pulkstenis

250px|thumb|Sienas pulkstenis.

**Pulkstenis** ir viena no laika mērīšanas ierīcēm. Pulksteņus iedala pēc mehānisma veida - mehāniskajos pulksteņos un elektroniskajos pulksteņos, pēc laika attēlošanas veida - analogajos un digitālajos pulksteņos, kā arī pēc pielietošanas veida, piemēram, kabatas pulksteņi, rokas pulksteņi, sienas pulksteņi, atompulksteņi, ūdens pulksteņi, modinātāji u.c.

## Mehāniskie pulksteņi

Mehāniskais pulkstenis ir tāds pulkstenis, kura darbībai nepieciešamā enerģija tiek radīta un uzkrāta mehāniskā veidā.

Pirmie mehāniskie pulksteņi ar zobratiem tika izgudroti 10. gadsimtā. Kā enerģijas avots iesākumā tika izmantots ūdens, vēlāk, kad tika izgudrots svārsta mehānisms — atsvari. Pulksteņu mehānismi bija lieli, tos praktiski nebija iespējams pārvietot un tādēļ tie tika iebūvēti ēkās un torņos. Torņu pulksteņiem bija tikai stundu rādītājs.

Zinātnes un ražošanas attīstība ļāva samazināt pulksteņu izmērus. 15. gadsimtā tika radīti pulksteņi mājām, 16. gadsimtā pirmie pārnēsājamie pulksteņi.

1675. gadā Kristiāns Heigenss un Roberts Huks izgudroja spirālatsperi, kas ļāva kontrolēt balansa rata svārstību ātrumu. Šis izgudrojums palielināja pulksteņu precizitāti un ļāva samazināt pulksteņa mehānisma izmērus.

18. gadsimta beigās un 19. gadsimta sākumā tika veikti gandrīz visi nozīmīgākie atklājumi pulksteņu jomā - minūšu atkārtotājs, turbijons u.c. Džona Harisona radītais jūras hronometrs pārbaužu laikā 10 nedēļu laikā spēja nodrošināt 5 sekunžu kļūdu.

19. gadsimta beigās parādījās pirmie rokaspulksteņi, kas bija pārveidoti kabatas pulksteņi. Pirmā Pasaules kara laikā rokaspulksteņi ieguva popularitāti karavīru vidū, jo nodrošināja daudz ērtāku laika saskatīšanu.

Mehāniskos pulksteņus iedala pēc spirālatsperes uzvilkšanas veida - automātiskajos un ar rokas uzvilkšanu.

## Elektroniskie pulksteņi

Elektroniskajos pulksteņos kā enerģijas avots tiek izmantota elektrība.

Pirmie pulksteņi, kas izmantoja elektrostatiku un magnētismu, tika radīti 19. gadsimta sākumā.

1927. gadā tika radīti pirmie pulksteņi, kas izmantoja kvarca oscilatoru. Pirmās iekārtas bija ļoti lielas, kas ierobežoja to praktisko izmantošanu sadzīvē. 1969. gadā Seiko izgatavoja pirmo kvarca rokaspulksteni Astron.

Pulksteņiem ar kvarca oscilatoru ir salīdzinoši augstāka precizitāte nekā mehāniskajiem pulksteņiem un to izgatavošanas cena ir daudzkārt zemāka. Tas veicināja šādu pulksteņu ļoti strauju izplatību.

## Skatīt arī
* Hronokomparators
* Metronoms

## Ārējās saites
Osmaņu impērijas sabiedrība

**Osmaņu impērijas sabiedrība** un tās iekārta ir strīdu tēma un par to pastāv vairāki atšķirīgi uzskati. Sociālo zinātņu speciālisti ir izveidojuši Osmaņu impērijas sabiedrības sociāli ekonomiskā iedalījuma klases, kas pamatojas uz vairākām atšķirīgām teorijām. Osmaņu impēriju raksturo arī kā birokrātisku valsts iekārtu, kas apvieno vairākus reģionus vienotā administratīvā un monetārā sistēmā.

Osmaņu impērija pastāvēja 600 gadus (1299—1923) un tajā ietilpa mūsdienu Turcija, Balkānu valstis un visas arābu valodās runājošās tautu teritorijas. Līdz ar to Osmaņu impērija bija valsts, kurā vienkopus dzīvoja ārkārtēji atšķirīgi iedzīvotāji — vairākumā esošie musulmaņi un mazākumā esošie kristieši un jūdaisti.

## Aristokrātija
Osmaņu valsti dibināja Osmaņu dinastijas pirmais valdnieks Osmans I, kurš paplašināja seldžuku valsti no austrumiem uz Anatolijas rietumiem. Šo ceļotāju cilti iesauca viņa vārdā par osmaņu turkiem un, pateicoties veikmīgiem karagājieniem, viņi jau bija spējīgi ienākt arī Eiropā. Pamatā valsts vienīgais valdnieks bija sultāns, bet viņš savā varā dalījās ar tiem, kas bija viņa asinsradinieki.

## Varas dalīšana

Otrs augstākais amats bija vezīrs, kas parasti nāca no vergu vidus. Impērijā vezīru skaits dažādos laikos bija atšķirīgs un, ja vezīrs neattainsoja uz viņu liktās sultāna cerības, tad viņš varēja zaudēt amatu. Šajos amatos iecēla vergus tādēļ, ka impērija savas teritorijas paplašināja gandrīz bez jebkāda militāra spēka pielietošanas un jaunpievienoto teritoriju lielai daļai vergu bija ļoti līdzvērtīgas tiesības ar musulmaņu vairākuma tiesībām.

## Izglītība
Minoritāšu (kristieši un jūdaisti) integrācija visos sabiedrības slāņos (karaspēks, valdība, komercdarbība u.c.) radīja vienotības sajūtu un jebkurš no pavalstniekiem varēja līdzdarboties impērijas stiprināšanā. Ne-musulmaņu integrācijas piemērs ir arī devširme, kas bija Balkānu kristiešu jaunekļu karaklausības sistēma, ar kuras palīdzību viņiem tika dota iespēja iekļūt elitārajā jeničeru korpusā. Jeničeri bija regulārs profesionālais militārais dienests, kur maksāja labu algu un viņi dzīvoja daudz labākos apstākļos nekā vairums musulmaņu. Musulmaņi tādēļ centās panākt arī savu dēlu iekļūšanu jeničeros un šo korpusu uzskatīja par vislabāko visā osmaņu karaspēkā.

Impērijā dzīvojošie jūdaisti un atsevišķas Sīrijas kristiešu kopienas tika plaši integrētas finanšu darījumu tirgū, jo viņi vēsturiski bija pieredzējušākie tirdzniecības nozarē. Šādi piemeklējot katrai kopienai piemērotākās nozares, impērija kļuva par saliedētu un plaukstošu valsti.

## Atsauces

Hourani, Albert Habib. *A History of the Arab Peoples.* Cambridge, Mass: Belknap Press of Havard University Press, 1991.

Janos, Andrew C. *East Central Europe in the Modern World: The Politics of the Borderlands from Pre- to Postcommunism.* Stanford, California: Standford University Press, 2000.
Osmaniskums

**Osmaniskums** (arī **osmanisms**, turku valodā: *osmanlılık* [osmanlîlîk] vai *osmanlıcılık* [osmanlîdʒîlîk]) kā jēdziens radās pirms Osmaņu impērijas pirmās konstitūcijas laikmeta. Osmaniskuma ideju atbalstītāji uzskatīja, ka ar šādu pieeju varēs novērst impērijas sabiedrībā pastāvošās nesaskaņas. Osmaniskums ideoloģiski bija tuvs uzskatiem, kādus bija pauduši Monteskjē un Ruso, kā arī ietekmējās no Franču revolūcijas. Ideoloģijas pamatā bija vienlīdzība visu impērijas milletu starpā un šīs idejas pamatus veidoja Jauno osmaņu kustība. Osmaniskuma pamatā bija uzskats, ka likuma priekšā visiem pavalstniekiem nosakāmas vienlīdzīgas tiesības un visiem nosakāmas vienādas tiesības izglītības, karaklausības un nodokļu nozarēs.

[thumb|200px|1876. gada [Osmaņu konstitūcijas proklamēšana]]
1856. gadā pieņemtais *Hatt-ı Hümayun* (Augstākais reformu edikts) visiem noteica vienādas tiesības, neatkarīgi no reliģiskās piederības, bet 1869. gadā pieņemtais Pilsonības likums ieviesa osmaņu pilsonību, neatkarīgi no reliģiskās piederības vai etniskās izcelsmes. Osmaniskumam bija vairums pretinieku gan ne-musulmaņu, gan musulmaņu vidū, jo tas apdraudēja viņu tradicionālās privilēģijas. Musulmaņi osmaniskuma idejās saskatīja draudu viņu tradicionālajam pārākumam un tika pausti pat tādi uzskati, ka osmaniskums in atbildes reakcija Tanzimata reformām, kuru laikā birokrātiskās elites vadībā tika pārveidota impērijas iekārta.

Osmaniskuma idejas atdzima 1908. gada Jaunturku revolūcijas laikā un otrās konstitūcijas laikmetā. Visvairāk osmaniskums zaudēja piekritējus Pirmā Balkānu kara laikā (1912-1913).

## Atsauces
* Osmaniskuma ideja aprakstīta Stenforda Dž. Šoua grāmatas *History of the Ottoman Empire and Modern Turkey* rakstā *The era of Modern Reform: Tanzimat*.
Čornajas pagasts

**Čornajas pagasts** ir Rēzeknes novada teritoriāla vienība Latgalē. Robežojas ziemeļos ar Griškānu pagastu, austrumos ar Stoļerovas un Kaunatas pagastiem, dienvidos ar Mākoņkalna pagastu, rietumos ar Lūznavas un Ozolaines pagastiem. Pagasta centrs atrodas Čornajā.

Čornajas pagastā atrodas viena trešdaļa no Rāznas ezera. Pagastā ir arī Spruktu HES ūdenskrātuve uz Rēzeknes upes. Pati HES, kuras darbība tika atjaunota 1990. gados, atrodas Stoļerovas pagastā, bet ūdenskrātuves krastos izveidotas daudzas atpūtas vietas. 

## Daba
Atrodas Latgales augstienes Rāznavas paugurainē.

### Hidrogrāfija
#### Upes
* Rēzekne
** Reva
** Vagaļu strauts

#### Ezeri
Rāznas ezers, Ismeru ezers, Baļinovas ezers, Spruktu ūdens krātuve

## Vēsture
1945. gadā Rēzeknes apriņķa Rēznas pagastā izveidoja **Černoja** ciema padomi. Pēc Rēznas pagasta likvidācijas 1949. gadā Černoja ciemu iekļāvā Rēzeknes rajonā.  **Černajas** ciemam pievienoja Višu un Rečinas ciemu padomju saimniecības «Draudzība» teritoriju.  Černajas ciema padomei pievienoja Višu ciema Čapajeva vārdā nosauktā kolhoza teritoriju. 1971. gadā pievienoja daļu likvidētā Bumbišķu ciema teritorijas. 1973. gadā pievienoja daļu Ozolaines ciema teritorijas. 1990. gadā ciemu reorganizēja par pagastu. 2009. gadā Čornajas pagastu kā administratīvo teritoriju iekļāva Rēzeknes novadā.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas
Lielākās apdzīvotas vietas ir Čornaja un Ratnieki.

### Reliģija
Pagastā ir katoļu un vecticībnieku draudzes. Dukstigola - Čornajas katoļu baznīca uzcelta 1947. gadā, agrāk šajā vietā bija 1922. gadā celta koka baznīca, bet tā nodega 1944. gadā. Rečinas vecticībnieku baznīca celta 1912. gadā no koka.

## Saimniecība
### Transports

## Izglītība un kultūra

## Atsauces
Juris Ozols

**Juris Ozols** (dzimis ) ir bijušais latviešu hokejists, centra uzbrucējs. Lielāko karjeru daļu aizvadījis HK Liepājas Metalurgs rindās, Latvijas hokeja izlases sastāvā spēlējis 2004. gada Pasaules čempionātā.

## Spēlētāja karjera
Savu profesionālā spēlētāja karjeru Ozols uzsāka 1992. gadā, pievienojoties Rīgas "Juniors" vienībai. Tās sastāvā viņš spēlēja līdz 1996. gadam. Nākamo, 1996.—97. gada sezonu, viņš aizvadīja Amerikas junioru līgā "Minesotas Kodiaks" komandā ,kur kļuva par Amerikas čempionu. 1997.—98. gada sezonu Juris aizvadīja "Juniorā", bet 1998.—99. gada sezonā pirmo reizi nonāca jaunizveidotajā HK Liepājas Metalurgā, kura rindās aizvadīja 2 sezonas. 2000.—01. gada sezonā Juris spēlēja uzreiz trīs klubos – HK Rīga 2000, Krievijas Augstākās līgas klubā Voskresenskas "Himik", kā arī Zviedrijas 2. spēcīgākās līgas klubā Kiruna IF.

2001.—02. gada sezonu Ozols iesāka tās pašas Zviedrijas līgas klubā Mörrum GoIS, bet pēc aizvadītām trim spēlēm pārcēlās uz Liepājas Metalurgu, kura sastāvā, līdz 2006. gadam, aizvadīja vēl 4 sezonas. 2006.—07. gada sezonu hokejists aizvadīja Baltkrievijas Ekstralīgas klubā Minkas "Keramin". No 2007. līdz 2010. gadam spēlēja "Metalurgā", taču tad sezonu aizvadīja Krievijas Pirmās līgas klubā Kliņas "Titan". Pēc šīs sezonas beidza karjeru.

Latvijas hokeja izlases sastāvā Ozols ir spēlējis 2004. gada Pasaules čempionātā, kā arī 2005. gada olimpisko spēļu kvalifikācijas turnīrā Rīgā. Vēl juniora vecumā Juris spēlējis arī 1994. gada Eiropas čempionātā C divīzijā, kā arī 1996. gada un 1997. gada Pasaules čempionātā B divīzijā.

## Ārējās saites
Sarkanā armija

thumb|200px|Sarkanās armijas karogs

**Sarkanā armija** () jeb **Strādnieku un zemnieku Sarkanā armija** () bija viens no Krievijas SFPR, vēlāk Padomju Savienības bruņoto spēku nosaukumiem, ko oficiāli lietoja laikā no 1918. gada 28. janvāra līdz 1946. gada februārim. Pēc tam to pārdēvēja par **[[Padomju armija|Padomju armiju]]**.

## Dibināšana
Par Sarkanās armijas dibināšanas dienu tiek uzskatīts 1918. gada 23. februāris, kad Vācijas karaspēka operācijas "Dūres sitiens" laikā laikrakstos publicēja Tautas komisāru padomes uzsaukumu "Sociālistiskā tēvzeme briesmās", 24. februārī pie Valkas, 25. februārī pie Pleskavas un 3. martā pie Narvas latviešu strēlnieki un jauniesauktie sarkanarmieši nesekmīgi mēģināja apturēt uzbrukumu. Vācu uzbrukums aprima vienīgi pēc Brestļitovskas miera līguma parakstīšanas 3. martā. Pirmais Sarkanās armijas virspavēlnieks (*главнокомандующий всеми Вооружёнными Силами РСФСР*) no 1918. gada 2. septembra līdz 1919. gada 8. jūlijam bija Jukums Vācietis.

## Skatīt arī
* Latvijas iedzīvotāji Sarkanajā armijā Otrajā pasaules karā

## Ārējās saites

* Alkohola normas Sarkanajā armijā 2. Pasaules kara laikā — vēstures terminu skaidrojošā vārdnīca.
; Audiovizuālās norādes
* 1919 — Soldat der Roten Armee im Bürgerkrieg erklärt (vāciski)
Plātņu tektonika

300px|thumb|Zemes garozas plātņu kustība
**Plātņu tektonika** ir mūsdienu ģeoloģiska teorija par litosfēras kustību. Šī teorija apgalvo, ka Zemes garoza sastāv no vairākām **tektoniskām plātnēm**, kuras visu laiku atrodas pastāvīgā kustībā attiecībā vienai pret otru. Okeāniskā tipa Zemes garozas plātnes visu laiku atjaunojas, spredinga procesā veidojot jaunas virsmas. Savukārt subdukcijas dēļ okeāniskās plātnes tiek bīdītas zem kontinentālajām vai salu lokiem un iegrimst Zemes mantijā, kur tās izkūst. Plātņu tektonika skaidro arī zemestrīču, vulkānu izvirdumu veidošanos, kuri visbiežāk notiek tieši pie plātņu robežām.

1920. gadā Alfrēds Vegeners pirmo reizi izvirzīja teoriju, ka Zemes garoza kustas tieši tektonisko plātņu kustības rezultātā. Sākotnēji šī teorija neguva atbalstu no pārējiem zinātniekiem. Teorijas atdzimšana notika 1960. gadā, kad tika iegūti dati no okeānu dzīļu mērījumiem, kuri liecināja par plātņu paplašināšanos un subdukciju (palīšanu zem citām plātnēm). Šie priekšstati apvienojumā ar veco kontinentu dreifēšanas teoriju izveidoja plātņu tektonikas mūsdienu teoriju, kura drīz vien kļuva par vispārpieņemtu koncepciju zinātnēs par Zemi.

## Teorijas vēsture
20. gadsimta sākumā teorētiskajā ģeoloģijā tika izvirzīta kontrakciju hipotēze. Tas ir, Zeme atdziest līdzīgi tikko izceptam ābolam, respektīvi, uz tās virsmas veidojas grumbas, ko dēvējam par kalniem. Šīs idejas tālāk attīstījās ģeosinklināles teorijā, kura ir izveidota uz kroku būvju studiju pamata. Šo teoriju noformulēja Dž. Dens, kas izostāzes principu pievienoja pie kontrakciju hipotēzes. Saskaņā ar šo koncepciju Zemes garoza sastāvēja no granīta (zem kontinentiem) un bazalta (zem okeāniem). Saspiežoties okeāna dziļvagām, rodas tangenciālie spēki, kuri savukārt virza kontinentus. Tādā veidā veidojas kalnu grēdas, kuras laika gaitā noārdās. Viela, kura noārdās, nonāk atpakaļ dziļvagās.

## Tektoniskās plātnes

Zemes tektoniskajām plātnēm robežas ir aptuvenas. Tās iedala primārajās, sekundārajās un terciālajās plātnēs. Uz primārajām balstās 6 kontinenti un Klusais okeāns. Sekundārās plātnes platības ziņā ir mazākas par primārajām, savukārt terciālās plātnes ir primāro un sekundāro plātņu daļas.

### Primārās plātnes
* Antarktīdas plātne
* Austrālijas plātne
* Āfrikas plātne
* Dienvidamerikas plātne
* Eirāzijas plātne
* Klusā okeāna plātne
* Ziemeļamerikas plātne

### Sekundārās plātnes
* Arābijas plātne
* Karību plātne
* Kokosu plātne
* Indijas plātne
* Huana de Fuka plātne
* Naskas plātne
* Filipīnu plātne
* Skotijas plātne

### Terciālās plātnes

## Skatīt arī
* Kontinentu dreifs

## Atsauces

## Ārējās saites
Avesta (valoda)

**Avesta** ir senākā no rakstu pieminekļos saglabātajām irāņu valodām. Izmantota zoroastiešu svēto himnu pierakstīšanai. Šo himnu krājums zināms ar nosaukumu "Avesta" un no tā arī cēlies valodas nosaukums. Avestas tekstu pierakstam izmantots avestas alfabēts, kas ir daudz vēlāks aizguvums no aramiešu raksta.

Mūsdienās zoroastrieši kā kulta valodu izmanto citu valodu — centrālirāņu dialektu dārī (nejaukt ar Afganistānā lietoto persiešu valodas variantu dari).

## Ārējās saites
* avesta.org — Avestas lekcijas, gramatika, vārdnīca u.c.
* Rakstu paraugi
Valodu saime

thumb|400px|Galvenās valodu saimes
Par **valodu saimi** sauc radniecīgu valodu grupu, kas apvienota pēc to kopējā priekšteča — pirmvalodas.

Valodu saimju koncepcija ir pamatota pieņēmumā, ka laika gaitā valodas pamazām sadalās dialektos, kuri tālāk attīstās jaunās valodās. Tomēr lingvistiskā izcelsme ir mazāk skaidra, nekā bioloģiskā, jo jāņem vērā tādi aspekti kā valodu sajaukšanās tirdzniecības un citu sakaru rezultātā, kurpretim bioloģijā starpsugu sajaukšanās normāli nenotiek. Kreoliskajām un citām jauktajām valodām var būt vairāki tiešie priekšteči no ļoti atšķirīgām valodu saimēm. Daudzas zīmju valodas attīstās pilnīgā izolācijā un tām var vispār nebūt priekšteča. Tomēr šādi gadījumi ir samērā reti un lielākoties valodas ir iespējams nešaubīgi klasificēt.

Valodu saimes kopējais priekštecis reti ir zināms tieši, jo lielākajai daļai valodu zināmā vēsture ir relatīvi īsa. Tomēr, pateicoties valodnieka Augusta Šleihera 19. gadsimtā izstrādātajai salīdzinošajai metodei, daudzas pirmvalodu iezīmes ir iespējams rekonstruēt. Piemēram, rekonstruētais indoeiropiešu valodu saimes kopējais priekštecis ir indoeiropiešu pirmvaloda. Šāda valoda nav pārbaudāma vai pierādāma ar rakstu pieminekļu palīdzību, jo šajā valodā runāja pirms rakstību izgudrošanas.

Dažreiz pirmvalodu ir iespējams identificēt ar vēsturiski zināmu valodu. Latīņu valodas provinciālais dialekts ("tautas latīņu valoda" — *sermo vulgaris*) kļuva par mūsdienu romāņu valodu priekšteci, tādējādi kā romāņu pirmvalodu var identificēt latīņu valodu. Līdzīgi senskandināvu valoda (tās dialekti) ir mūsdienu norvēģu, zviedru, dāņu, fēriešu un islandiešu valodu pirmvaloda.

thumb|left|200px|Urāliešu valodu ciltskoks
Valodu saimes var tikt sadalītas smalkākās filoģenētiskās vienībās, ko parasti sauc par saimes *grupām* vai *zariem*, jo valodu saimes vēsture bieži tiek attēlota kokveidīgas diagrammas veidā. Termins *saime* nav ierobežots ne ar vienu šāda "koka" līmeni. Baltu valodu saime, piemēram, ir indoeiropiešu valodu saimes atzars.

Valodas, kuras nav iespējams droši klasificēt kā kādai saimei piederošas, sauc par izolētajām valodām. Valodu saimes robežās izolētu valodu (piemēram, grieķu valodu indoeiropiešu valodu saimē) arī sauc par izolētu, bet parasti paskaidrojot izolētības pakāpi. Šajā gadījumā grieķu valodu var saukt par izolētu indoeiropiešu valodu. Par klasiski izolētu valodu uzskata basku valodu, jo tās leksikas, fonētikas un sintakses vēsture nav zināma, neskatoties uz to, ka valoda ietekmējusies no kaimiņu romāņu valodām.

Saiknes valodu saimju iekšienē un starp valodu saimēm kombinācijā ar DNS analīzi un fosilajiem pierādījumiem bieži izmanto antropologi, lai rekonstruētu aizvēsturiskās tautu staigāšanas, kā arī citus vēsturiskus notikumus, piemēram, lauksaimniecības izplatību.

## Skatīt arī
* Mākslīga valoda
* Mirusi valoda

## Ārējās saites

* Ethnologue
* Pasaules valodu saimes, *Shippensburg University*
* The Multitree Project
Satversmes tiesas lietu par vēlēšanu tiesībām saraksts

Sarakstā norādīti spriedumu taisīšanas gadi.

## Pasīvās vēlēšanu tiesības
2000. gads — Saeimas deputāti no PCTVL un LSDSP apstrīdēja aizliegumu bijušiem aizliegto opozīcijas organizāciju darboņiem, kā arī PSRS, LPSR un ārvalstu drošības dienestu darbiniekiem tikt ievēlētiem Saeimā un pašvaldību domēs (padomēs). Pieteikums tika noraidīts, kaut gan 3 no 7 tiesnešiem atbalstīja iesniedzējus.

2006. gads — Saeimas deputāti no PCTVL, TSP un LSP, kā arī J. Bojārs apstrīdēja aizliegumu bijušiem aizliegto opozīcijas organizāciju darboņiem, kā arī PSRS, LPSR un ārvalstu drošības dienestu darbiniekiem tikt ievēlētiem Saeimā un pašvaldību domēs (padomēs). Pieteikums tika noraidīts, izņemot personīgi J. Bojāra gadījumu, tiesnesim J. Jelāginam izsakot atsevišķās domas.

2017. g. — Tatjana Ždanoka apstrīd aizliegumu bijušiem aizliegto opozīcijas organizāciju darboņiem tikt ievēlētiem Saeimā. Aizliegums tika atzīts par atbilstošu Satversmei ar norādi, ka CVK individuāli jāizvērtē, vai konkrēts kandidāts būtu pielaižams vēlēšanām, tiesnesim J. Neimanim izsakot atsevišķās domas.

## Procentu barjera

2002. gads — I. Ančāns ("Mūsu zeme"), A. Rubins un L. Strelēvics apstrīdēja 5 % barjeras piemērošanu Saeimas vēlēšanās. Pieteikums tika noraidīts.

## Aktīvās vēlēšanu tiesības

2003. g. — A. Stendzenieks apstrīdēja aizliegumu apcietinātajiem balsot Saeimas vēlēšanās. Pieteikums tika apmierināts.

2008. g. — M. Ēcis apstrīdēja aizliegumu ieslodzītajiem balsot vēlēšanās un tautas nobalsošanās. Saeimai atceļot aizliegumu, lieta tika izbeigta.

## Atsauces

## Sk. arī

* T. Ždanokas un J. Ādamsona lietas Eiropas Cilvēktiesību tiesā: trijos spriedumos tika izvērtēta daļa no tiem ierobežojumiem, ko ST skatīja 2000. un 2006. g.
Birmas plātne

[296px|thumb|Birmas plātne (ir redzamas zilā un sarkanā krāsā novilktas robežas ar [Indijas plātne|Indijas plātni rietumos un Zunda plātni austrumos).]]

**Birmas plātne** ir maza tektoniskā plātne jeb mikroplātne, kura atrodas Dienvidaustrumāzijā, kuru bieži aplūko kā Eirāzijas plātnes daļu. Uz šīs plātnes atrodas Sumatra, Nikobaru salas un Andamanu salas. Šīs salas atdala Andamanu jūru no pārējā Indijas okeāna, kas atrodas rietumos. 

Austrumos no Birmas plātnes atrodas vēl viena Eirāzijas plātnes mikroplātne - Zundas plātne, no kuras to atdala rupji novilkta līnija no ziemeļiem uz dienvidiem caur Andamānu jūru. Šī robeža ir sākusi veidoties pirms aptuveni 4 miljoniem gadu, un šeit Birmas plātne lūst nost no Eirāzijas plātnes, virzoties tālāk no tās rietumu virzienā.

Rietumos atrodas daudz lielākā Indijas plātne, kurai Birmas plātne slīd virsū, savukārt Indijas plātne slīd zem tās, veidojot subdukcijas zonu. Arī Birmas plātnei liecoties, veidojas Zundas dziļvaga.

## Tektoniskā vēsture
 notika viena no visu laiku lielākajām reģistrētajām zemestrīcēm, kura izsauca cunami vilni. Rezultātā vairāk nekā miljons iedzīvotāju palika bez pajumtes un bija vairāk nekā 270 000 upuri. Šī zemestrīce notika tāpēc, ka Indijas plātne virzās ziemeļaustrumu virzienā, kur tā slīd zem Birmas plātnes. Savukārt Birmas plātne izliecas, radot starp tām milzīgu mehānisko spriegumu. Šis spriegums atbrīvojās milzīgā zemestrīcē un Birmas plātne pacēlās uz augšu. Negaidītais trieciens iekustināja milzīgas ūdens masas, rezultātā izsaucot cunami vilni.

## Atsauces
Satversmes tiesas lietas par valodu lietojumu

Sarakstā ir norādīti Satversmes tiesas spriedumu taisīšanas gadi, ja lieta nenonāca līdz spriedumam — sūdzības iesniegšanas laiks.

## Personvārdu rakstība

2001. g. — J. Mencena apstrīdēja uzvārda latviskošanu pasē. Sūdzība tika noraidīta. 

## Elektroniskie mediji

2003. g. — PCTVL Saeimas deputāti apstrīdēja 75% minimālo kvotu raidīšanai latviešu valodā privātajām raidorganizācijām. Pieteikums tika apmierināts.

2015. g. —  SIA „Krievu hītu radio”  apstrīdēja prasību radio programmām, kuru apraides atļaujā ir noteikts vai no tās izriet, ka radio programmas daļa valsts valodā nedrīkst būt mazāka par 50 procentiem, ar 2016. gada 1. janvāri pāriet latviešu valodā. Attiecīgie likuma noteikumi tika grozīti, un 2016. g. Satversmes tiesa nolēma izbeigt tiesvedību lietā.

## Izglītība

2004. g. — Saeimas deputāti Boriss Cilevičs un Vitālijs Orlovs apstrīdēja prasību vismaz 60% mācībvielas vidusskolās, kas īsteno mazākumtautību izglītības programmas, pasniegt latviešu valodā. Tiesa nepieņēma sūdzību izskatīšanai.

2005. g. — PCTVL, TSP un LSP Saeimas deputāti apstrīdēja prasību vismaz 60% mācībvielas vidusskolās, kas īsteno mazākumtautību izglītības programmas, pasniegt latviešu valoda. Pieteikums tika izskatīts atklātā sēdē un noraidīts.

2005. g. — PCTVL, TSP un LSP Saeimas deputāti apstrīdēja aizliegumu privātskolu, kas neīstenoja apmācību latviešu valodā, publiskajai līdzfinansēšanai. Pieteikums tika apmierināts.

2019. g. — SSDP Saeimas deputāti apstrīdēja ierobežojumus izmantot mazākumtautību valodas kā mācībvalodas skolās. Tiesa noraidīja pieteikumu daļā par publiskajām skolām un atlika tā izskatīšanu daļā par privātskolām., vēlāk noraidot pieteikumus (kā arī vairākus vecāku iesniegtos pieteikumus) arī daļā par privātskolām — diviem tiesnešiem izsakot atsevišķās domas..

2020. g. — SSDP Saeimas deputāti apstrīdēja ierobežojumus izmantot mazākumtautību valodas kā mācībvalodas augstskolās. Tiesa atzina Augstskolu likuma noteikumus par neatbilstošiem Satversmei, bet atstāja tos spēkā līdz 2021. g. maijam.

2020. g. — grupa vecāku, ko pārstāvēja Vladimirs Buzajevs, apstrīdēja Ministu kabineta 2018. g. 21. novembra noteikumu Nr. 716 normas par valodu lietošanu. Tiesa noraidīja pieteikumu.

## Administratīvie sodi

2009. g. — SC un PCTVL Saeimas deputāti apstrīdēja 13 Administratīvo pārkāpumu kodeksa pantus. Satversmes tiesa nolēma neierosināt lietu.

2017. g. — ierosināta, pēc tam izbeigta lieta par aizliegumu ēkas numura zīmē ielas nosaukumu norādīt vairākās valodās.

## Amata un profesionālas prasības

2013. g. — noraidītas Jēkabpils domes deputātes N. Čehovas (PCTVL) un bijušā Liepājas domes deputāta V. Kravcova (SC) sūdzības par valodas prasmes prasībām pašvaldību deputātiem.

## Atsauces
Lielā Shizma

**Lielā Shizma** (no  (*skhísma*) — 'plaisa, šķelšanās') ir kristietības sašķelšanās Rietumu jeb Romas katoļu kristietībā un Austrumu  jeb pareizticīgo kristietībā.

Jau no Senbaznīcas laikiem dažādu reģionu kristīgās ticības piederīgo vidū pastāvēja vienotība pamatmācības artikulos un arī nelielas atšķirības nenozīmīgākos teorijas un prakses jautājumos. Senbaznīcā izteiktākās robežas ir manāmas starp Romas impērijas austrumu kristiešiem, kuri runāja un rakstīja grieķiski un rietumu kristiešiem, kuri pārsvarā runāja un rakstīja latīniski. Kā pirmā izveidojās un nostiprinājās austrumu kristietība ar centriem Jeruzalemē, Antiohijā un Ēģiptes Aleksandrijā. Nedaudz vēlāk attīstījās arī rietumu kristietība, kuras centri bija Romā un Kartāgā (mūsdienu Tunisijas Vidusjūras piekrastē).

Ar Romas impērijas galvaspilsētas pārvietošanu uz Bizantiju (Konstantinopoli), pie austrumu kristietības centriem pievienojās arī šī pilsēta. Gadsimtu gaitā pastāvēja spriedze starp veco galvaspilsētu un tās bīskapu (pāvestu) un jauno galvaspilsētu un tās bīskapu (patriarhu). Abas kristietības tradīcijas vēl vairāk attālinājās līdz ar Rietumromas impērijas sagrāvi un Vidusjūras rietumu krasta nonākšanu barbaru valdnieku pakļautībā.

Viens no ievērojamākajiem kristīgās mācības atšķirības punktiem un nerimstošu abu pušu strīdus cēloņiem bija rietumu kristietībā no Spānijas ienākušais Nīkajas-Konstantinopoles ticības apliecības papildinājums (*filioque*), kuru neatzina austrumu baznīcas.
Abas baznīcas atšķīra arī rietumu kristietībā arvien vairāk ieviestais celibāts garīdzniecības pārstāvjiem un atšķirīgs valsts un baznīcas attiecību modelis.

Izšķirošais savstarpējo attiecību lūzums notika 1054. gadā, kad Romas pāvests Leons IX nosūtīja savu vēstnieku kardinālu Humbertu ar uzdevumu atrisināt pastāvošos saspīlējumus. Kardināls Humberts, lai arī dedzīgs un dievbijīgs kristīgo reformu piekritējs, bija neiecietīgs pret citādiem uzskatiem un neprata austrumu baznīcā lietoto grieķu valodu. Sarunas starp Romas pāvesta sūtni un Konstantinopoles patriarhu Mihaēlu Cerulariusu bija neveiksmīgas un noslēdzās ar to, ka 16. jūnijā kardināls Humberts pirms patriarha vadīta dievkalpojuma novietoja uz altāra (neilgi pirms tam mirušā) pāvesta vārdā sastādītu ekskomunikācijas ziņu gan patriarham, gan visiem, kuri viņu atbalstīs. Šim notikumam sekoja arī Konstantinopoles patriarha atbildes ekskomunikācijas paziņojums attiecībā uz Romas pāvestu un viņa piekritējiem.

Lai arī bija pūliņi apvienot baznīcu Otrajā Lionas (1274) un Florences (1439) koncilos, Lielā Shizma ievērojami ietekmēja Austrumu un Rietumu kristietības savstarpējās attiecības līdz pat nesenam laikam, kad tika uzsākti jauni ekumeniski dialogi. Formāli abpusējo ekskomunikāciju atcēla 1965. gadā Romas pāvests Pāvils VI un Konstantinopoles patriarhs Atenagors I.

## Atsauces

## Ārējās saites
Merkūrijs

**Merkūrijs** var būt:

* Fredijs Merkūrijs (*Freddie Mercury*) — britu mūziķis (1946—1991)
* Merkurs — Saules sistēmas planēta

## Skatīt arī
* Merkurs
* Mercury
Mercury

**Mercury** ir Merkura pieraksts angļu valodā. Tas var būt:
* Mercury (automobilis) — *Ford Motor Company* automobiļu marka
* Mercury projekts — ASV pirmā pilotējamo kosmisko lidojumu programma
* Mercury Records — ASV ierakstu kompānija
* Fīniksas "Mercury" — ASV sieviešu basketbola klubs
* Fredijs Merkūrijs (*Freddie Mercury*) — britu mūziķis (1946.—1991.)

## Skatīt arī
* Merkurs
* Merkūrijs
Mirusi valoda

**Mirusi valoda** ir tāda valoda, kuru vairs neviens cilvēks neprot dzimtās valodas līmenī. Parasti tas notiek, valodai iznīkstot, kad tā pilnībā tiek aizvietota ar kādu citu valodu, piemēram, koptu valoda tika aizvietota ar arābu valodu, un daudzas Amerikas pamatiedzīvotāju valodas tika aizvietotas ar angļu, franču, spāņu vai portugāļu valodu.

Valoda izmirst arī tādos gadījumos, kad valodai strauji attīstoties vai asimilējoties tā attīstās par atvasinātu valodu vai pat valodu saimi. Piemēram, šobrīd mirusī latīņu valoda ir pirmvaloda mūsdienu romāņu valodu saimei; sanskrits ir mūsdienu Indijas valodu priekštecis, bet senslāvu valoda — mūsdienu dienvidslāvu valodu priekštece.

Dažkārt mirušo valodu turpina lietot kā zinātnes, likumdošanas vai liturģisko valodu. Sanskritu, latīņu valodu, baznīcslāvu valodu, avestu, geezu, koptu un citas mirušās valodas mūsdienās turpina lietot kā svētās valodas.

Dažos gadījumos mirušās valodas izdodas atdzīvināt. Viens no retajiem veiksmīgajiem piemēriem ir ivrits, kurš ilgus gadsimtus tika lietots tikai kā rituāla liturģiskā valoda, bet 19. gadsimtā tika veiksmīgi atdzīvināta, un šobrīd to ikdienā lieto apmēram 7 miljoni cilvēku.

## Ārējās saites
* Seno un mirušo valodu saraksts 
* Seno un mirušo valodu saraksts ar pagaidu kodiem
Otepē

**Otepē** () ir pilsēta Igaunijas dienvidos, Valgas apriņķa Otepē pagasta administratīvais centrs, pazīstama kā Igaunijas ziemas sporta galvaspilsēta (pretstatā Pērnavai kā vasaras galvaspilsētai). Otepē regulāri notiek distanču slēpošanas sacensības, arī FIS distanču slēpošanas pasaules kausa izcīņas posmi. Tehvandi sporta kompleksā ir arī K90 tramplīns ar skatutorni (uzbūvēts 2007. gadā) un šautuves, līdz ar to tur var notikt arī tramplīnlēkšanas, ziemeļu divcīņas un biatlona sacīkstes. Arī populārā Tartu maratona distances (dažādos sporta veidos - slēpošanā, skriešanā, riteņbraukšanā, u.c.) parasti sākas Otepē pilsētā.

Pilsētā ir gan Slēpošanas sporta muzejs, gan Igaunijas Karoga muzejs - tieši Otepē baznīcā  tika iesvētīts pašreizējais zili-melni-baltais Igaunijas Republikas karogs, tolaik Tartu Universitātes Igauņu studentu biedrības karogs.

## Vēsture
[250px|thumb|left|Otepē baznīca ([Vilhelms Zigfrīds Štafenhāgens|Štafenhāgens 1866).]]
Otepē rakstiskās liecībās pirmo reizi pieminēta 1116. gadā, kad šeit uzcelts cietoksnis lāča galvas formā (Otepē igauņu valodā nozīmē 'lāča galva'). Šajā laikā Otepē bija Ugaunijas galvenais pilskalns. 1208. gadā to nodedzināja letu un līvu karavīri kopā ar saviem sabiedrotajiem krustnešiem no Rīgas. 1216./1217. gada ziemā notika Otepē kauja starp Novgorodas un Pleskavas krievu karaspēku un Otepē pils () aizstāvjiem (ugauņiem un to sabiedrotajiem krustnešiem, letiem un līviem). Pēc krustnešu uzvaras Tērbatas kaujā 1224. gadā Otepē uzbūvēja mūra cietoksni, kas bija pirmais šāds cietoksnis Igaunijā - tā drupas saglabājušās līdz mūsdienām. Pilsēta vairākkārt nopostīta - gan Ziemeļu kara laikā 1702. gadā, gan II pasaules kara laikā 1944. gadā.

19. gadsimta vidū pilsēta tika saukta par **Nustaku** (no ), līdz 1922. gadā tā atguva vēsturisko nosaukumu Otepē.

## Atsauces

## Ārējās saites

* Otepē pagasta mājaslapa
* Tehvandi sporta centra mājaslapa
* Tartu maratona mājaslapa
* Slēpošanas iespējas Igaunijā, apskats portālā raid.lv
Warcraft Adventures: Lord of the Clans

thumb|right|200px|Spēles vāks
***WarCraft Adventures: Lord of the Clans*** ir piedzīvojumu spēle, kuru izstrādājusi *[[Blizzard Entertainment]]*. Darbība norisinās *[[World of Warcraft|Warcraft]]* visumā. Pirms izlaišanas, , spēle tika atcelta.

## Ārējās saites
* Raksts par spēli ''Warcraft'' Vikipēdijā
Monopols

**Monopols** ( — “viens pats”; *πωλεῖν* — "pārdot") ir tirgus stāvoklis, kad ir tikai viens ražotājs, kura precei nav tuvu aizstājēju un tirgū pastāv barjeras jaunu uzņēmumu iesaistīšanai nozarē. Šis pārdevējs var uzlikt pats savu cenu atbilstoši interesēm, jo nav konkurences un cilvēki nevar izvēlēties lētākus pakalpojumus.

Monopolam var nošķirt vairākus veidus, kā dabiskais monopols, mākslīgais monopols, valsts monopols, tehniskā progresa monopols un pieprasījuma monopols jeb monopsons. Dabiskais monopols rodas nozarēs, kur liela nozīme ir pozitīvam apjoma efektam, tā var būt tik liela, ka, ja nozarē darbojas divas firmas, to saražotais apjoms ir nepietiekams, lai katra no tām gūtu peļņu. Mākslīgais monopols rodas vienošanās rezultātā. Vienošanās notiek par tirgu, par cenu, par apjomu. Valsts monopolu pasludina valsts, pārņemot savā pārziņa svarīgas nozares, kas nodrošina valsts intereses un dod valstij ienākumus. Tehniskā progresa monopols ir, kad firma uz iegūta patenta pamata izstrādā jaunu tehnoloģiju ražošanai; šis veids ir ierobežots laikā. Pieprasījuma monopols jeb monopsons ir situācija, kad pastāv daudz piedāvātāju, bet tikai viens pircējs.

## Monopola izveidošanās cēloņi
Izmaksas:
* pozitīvs ražošanas mēroga pieauguma efekts (pašizmaksa sasniedz savu minimumu, samazinās tikai ļoti liela apjoma gadījumā);
* izmaksu ekonomija lielu ražošanas apjomu dēļ.

Dabīgie monopoli:
* izteikts pozitīvs ražošanas mēroga pieauguma efekts;
* mazas robežizmaksas;
* pakļauti valsts regulēšanai.

Juridiskās barjeras:
* likumi, patenti, licences;
* īpašuma tiesības.

Negodīga konkurence:
* dempinga cenas.

## Formas
Visvienkāršākās monopola formas ir īslaicīgas vienošanās ar visdažādākajiem nosaukumiem: konvencijas, puli, korneri, ringi utt. Mainoties lielo uzņēmumu spēku samēram, šādas monopolvienošanās bieži vien sairst.

* Kartelis ir stabila ilgtermiņa vienošanās starp vienas nozares uzņēmumiem. Tās dalībnieki vienojas par pārdošanas noteikumiem, maksāšanas termiņiem, dala savā starpā realizācijas tirgu, noteic ražošanas kvotas, nosaka cenas utt. Karteļa dalībnieki saglabā pastāvību ražošanas un komerciālā darbībā.
* Sindikāts ir vairāku tādu uzņēmumu apvienība, kuri parasti ražo vienveidīgu produkciju, un to dara vienots sindikāta kantoris. Tās kopīgām vajadzībām dažkārt iepērk izejvielas. Atšķirībā no karteļa sindikāts likvidē atsevišķa uzņēmuma tiešo saikni ar noieta tirgu un līdz ar to ierobežo tā komerciālo darbību.
* Trests ir uzņēmuma apvienība, kurā tie zaudē ne tikai komerciālo, bet arī ražošanas atkarību. Trestā ietilpst gan vienas nozares dažādi uzņēmumi, gan arī uzņēmumi, kuri veic izejvielu secīgu pārstrādi.
* Koncerns ir liela mēroga daudznozaru uzņēmumu komplekss. Koncernam ir raksturīga vienota stratēģiskā vadība un tajā ietilpstošo uzņēmumu, sabiedrību formāla patstāvība. Koncerna sastāvā var darboties 10—100 dažādu nozaru uzņēmumu, kas var būt izvietoti dažādās valstīs un kontinentos.

Mūsdienu īpatnība ir tāda, ka veidojas sarežģītas monopoldarbības struktūras, piemēram, trestu karteļi.

## Skatīt arī
* Oligopols
* Monopolistiskā konkurence

## Ārējās saites
Amharu valoda

**Amharu valoda** (አማርኛ *āmariññā*) ir semītu saimes valoda, kurā runā centrālās un ziemeļu Etiopijas tauta amhari. Pēc arābu valodas tā ir otra lielākā semītu valoda pasaulē. Amharu valoda ir Etiopijas Federatīvās Demokrātiskās Republikas oficiālā lietvedības valoda un tiek lietota visā valstī. Amharu valoda ir arī oficiālā valoda vairākās federatīvajās pavalstīs: Adisabebā, Amharā, Benišangulā Gumuzā, Diredavā, Gambelā un Dienvidu tautu un tautību reģionā. Amharu valoda ilgus gadus bija Etiopijas valdības, armijas un Etiopijas Pareizticīgās Baznīcas valoda.

Amhari raksta nedaudz modificētā geeza alfabētā, ko Etiopijas semītu valodās sauc par *fidelu* (ፊደል) - "alfabētu" vai "rakstu", kā arī par *abugidu* (አቡጊዳ, no pirmajiem četriem burtiem grieķu alfabēta secībā), no kā arī cēlies mūsdienu lingvistiskais termins abugida.

## Ārējās saites

* Tiešsaistes amharu-angļu-amharu vārdnīca 
* Amharu valodas vēsture 
* Amharu valoda Ethnologue
* Amharu bībele St-Takla.org
* Amharu valodas piemēri
* Amerikas Balss amharu ziņu raidījums
* Etiopiešu skaitļa vārdi
* Geeza fonti amharu valodai
Satversmes tiesas lietu par applūstošām teritorijām saraksts

## Izspriestās
2007. — apmierināta Garkalnes pagasta iedzīvotāju sūdzība par teritorijas plānojuma daļu, kas paredzēja Lielā Baltezera applūstošās teritorijas apbūvi.

2007. — apmierināta Ādažu novada iedzīvotāju sūdzība par teritorijas plānojuma daļu, kas paredzēja Lielā Baltezera applūstošās teritorijas apbūvi.

2008. — vienai tiesnesei atbalstot pieteicējus, noraidīts PCTVL un SC Saeimas deputātu pieteikums par detālplānojumu teritorijai Rīgā, ap Ķengaraga dīķi.

## Saistītā lieta

Lieta Nr. 2007-11-03 (par Rīgas brīvostas teritorijas plānojumu) arī skāra applūstošas teritorijas, bet spriedumā, lai atzītu plānojumu par prettiesisku, Satversmes tiesai pietika ar citu tā trūkumu izvērtējumu.

## Atsauces
Sinepes un Medus

**Sinepes un Medus** ir populārās un rokmūzikas festivāls, kas norisinājās Madonā no 1991. līdz 2005. gadam. Festivāls ietvēra gan jauno grupu konkursu, gan arī viesu koncertu. Galvenās godalgas festivālā bija "Lielā sinepju balva" un "Lielā medus balva", ko pirmo reizi pasniedza 1995. gadā. Festivāla galvenais organizators visus 15 gadus bija Imants Pulkstenis.

## Jauno mūziķu konkurss
Svarīgākā no festivāla daļām visos gados bija jauno mūziķu konkurss, kurā savus pirmos panākumus guvuši daudzi Latvijā pazīstami mūziķi un grupas. Festivāla "Sinepes un Medus" konkursā piedalījušies: Bruģis, Vēja Runa, Tumsa, Pienvedēja Piedzīvojumi, Skumju akmeņi, *[[Willow Farm]]*, Herlis, *[[Fact]]*, *[[Mary Jane]]*, *[[Sanctimony]]*, Baložu Pilni Pagalmi, *[[Time After Time]]*, *[[Heresiarh]]*, Inokentijs Mārpls, *[[Rosewater]]*, Rūsa, *[[Gelousy]]*, *[[Exit]]*, *[[Preternatural]]*, *[[Dull Doll]]*, *[[FeiK]]*, Hospitāļu iela, *[[Skyforger]]*, R.A.P., Dzelzs Vilks, Autobuss Debesīs, PND, *[[Nasty Smile]]*, Zombis un SLOU, *[[The Mundane]]*, *[[Oceanfall]]*, Meldra, *[[In.Stora]]*, *[[Vic Anselmo]]*, Iedomu spārni, *[[The Signals]]*, *[[Special Cases]]*, *[[IndyGo]]*, Pupociklu Vasara, *[[Age Of Stones]]*, *[[Ghettozloba|GhettoZloba]]*, *[[Crowd]]*, *[[Astro'n'out]]*, Lietotas Mēbeles No Holandes, Bez PVN u.c.

## Viesu koncerts
Neatņemama festivāla daļa bija arī viesu koncerts, kurā 15 gadu laikā uzstājušās daudzas grupas gan no Latvijas gan ārvalstīm. Festivālā kā viesi uzstājušies: Linga, Otra Puse, Prāta Vētra, Līvi, Bruģis, Odis, Opus Pro, *[[No Big Silence]]*, Jauns Mēness, Pienvedēja Piedzīvojumi, *[[Huskvarn]]*, Igo, Herlis, *[[Time After Time]]*, Māsas, Iļģi, R.A.P., *[[Sanctimony]]*, *[[Skyforger]]*, Logo, *[[FeiK]]*, Autobuss Debesīs, Dzelzs Vilks, Ozols, Fomins & Kleins, Hospitāļu iela, Daruma, *[[Double Faced Eels]]*, *[[Z-Scars]]*, *[[Crowd]]*, Pupociklu Vasara, Mofo, Inokentijs Mārpls, *[[Trendkill Method]]*, *[[Finx]]*.

## Ārējās saites
* Madonas mūzikas festivāls "Sinepes un Medus"
* Deviņdesmito gadu mūzikas garša – festivāls «Sinepes un medus»
Leba

**Leba** () - pilsēta Polijas ziemeļos, Pomožes vojevodistē, osta pie Baltijas jūras uz ziemeļiem no Lemborkas.

Pilsēta rakstos pirmoreiz minēta 1282. gadā. Tā attīstījās kā zvejas osta un kokmateriālu tirdzniecības centrs. Vairākus gadsimtus pilsētu apdraudēja apkārtnes smilšu kāpas, līdz 1558. gadā pilsētu pārcēla uz pašreizējo vietu. XVIII gadsimtā pēc Prūsijas karaļa rīkojuma Lebā tika izbūvēta lielāka osta.

Pēc Pirmā pasaules kara Lebas pilsētu un apkārtnes kāpas bija iecienījuši vācu mākslinieki. Bieži šeit savu laiku pavadīja Makss Pehšteins un citi ekspresionisti.

Otrā pasaules kara laikā Lebas pievārtē bija vācu raķešu bāze. Šeit tika izmēģinātas vācu raķetes *[[Rheinbote]]* un *[[V-1]]*. Pēc kara, pamatojoties uz Potsdamas konferences lēmumiem, pilsēta tika piešķirta Polijai. Sociālistiskās Polijas laikā Lebas raķešu poligons tika izmantots meteoroloģisko raķešu startam.

Netālu no Lebas ostas dažādās vietās jūras dibenā atrodas divi ievērojami vācu kuģu vraki - vienīgais Otrā pasaules kara aviācijas bāzeskuģis *[[Graf Zeppelin (kuģis)|Graf Zeppelin]]* un padomju zemūdenes nogremdētais kuģis *[[Wilhelm Gustloff (kuģis)|Wilhelm Gustloff]]*.
Žans Batists Bio

**Žans Batists Bio** (;  — ) bija franču fiziķis, matemātiķis, ģeodēzists, astronoms, kā arī rakstnieks.

Pēc pirmās izglītības iegūšanas viņš 19 gadu vecumā iestājās armijā, kuras sastāvā piedalījās arī karadarbībā. 1794. gadā tika dibināta Parīzes Politehniskā skola. Bio, atgriezies no karadienesta, iestājās tajā kā viens no pirmajiem studentiem. Tobrīd valstī valdīja saspringta politiskā gaisotne. Skolas audzēkņi piedalījās akcijā pret Francijas valdību. Vairāki no viņiem tika apcietināti. Starp viņiem bija arī Bio. No nepatikšanām viņu paglāba skolas vadītāja aizstāvība.

Pēc skolas absolvēšanas tika nosūtīts profesora darbā uz kādu vietējo Francijas augstskolu, bet 1800. gadā viņš kļuva par *[[Collège de France]]* profesoru (Matemātikas katedrā), no 1809. gada kļuva arī par (astronomijas) profesoru Parīzes Universitātē. 1803. gadā ievēlēts Francijas Zinātņu akadēmijā, bet 1819. gadā kļuva arī par Pēterburgas Zinātņu akadēmijas locekli. Par pamatu viņa ievēlēšanai Francijas Zinātņu akadēmijā kalpoja vairāki zinātniskie darbi dažādās jomās.

1804. gada augustā kopā ar Gei-Lisaku pacēlās gaisā ar gaisa balonu, lai pētītu Zemes atmosfēru. Viņi sasniedza 3400 metru augstumu. Piedalījies ģeodēzijas pētījumos Spānijā, Francijā, Skotijā, Itālijā un Portugālē.

Viņa zinātniskā darbība galvenokārt saistīta ar polarizāciju, optiku, elektromagnētismu, akustiku, ģeodēziju, astronomiju un zinātnes vēsturi. 1815. gadā viņš atklāja gaismas polarizācijas plaknes griešanās likumu (Bio likums). Viņa pētījumi par polarizācijas plaknes griešanos lika pamatu saharimetrijai. 1820. gadā kopā ar Fēliksu Savāru atklāja likumu, kas ļāva noteikt elektriskās strāvas radītā magnētiskā lauka intensitāti (Bio—Savāra likums).

## Ārējās saites
* 
* Biogrāfija
Skorča

**Skorča** () - pilsēta Polijas ziemeļos, Pomožes vojevodistē uz dienvidiem no Starogardas Gdaņskas.
Švarcvasere

**Švarcvasere** (*Schwarzwasser*) var būt:

Vēsturiskie vācu nosaukumi Polijas pilsētām:

* Čarna Vodai (*Czarna Woda*) Pomožes vojevodistē
* Strumeņai (*Strumień*) Silēzijas vojevodistē
Kriņica Morska

**Kriņica Morska** () - pilsēta Polijas ziemeļos, Pomožes vojevodistē Vislas pussalas vidusdaļā. Kūrostpilsēta. Sezonāla prāmju kustība ar Fromborku.

## Skatīt arī

* Kriņicas Morskas bāka

## Ārējās saites
Bundeslīga

Ar vārdu **Bundeslīga** () Vācijā un Austrijā tiek apzīmēta augstākā līga kādā no sporta veidiem. Parasti Bundeslīgā ikgadu tiek noteikts Vācijas vai Austrijas čempions. Atsevišķos sporta veidos pastāv arī 2. Bundeslīga, kā arī reģionālās līgas. 

## Bundeslīgas Vācijā
* Vācijas basketbola Bundeslīga
* Vācijas futbola Bundeslīga
* Vācijas futbola 2. Bundeslīga

## Bundeslīgas Austrijā
* Austrijas futbola Bundeslīga
Hauards

**Hauards** vai **Hovards** (; sieviešu dzimtē Hauarda) var būt:

* Bens Hauards (*Ben Howard*; dzimis 1987) — angļu dziedātājs, dziesmu autors, mūziķis un komponists;
* Dvaits Hauards (*Dwight Howard*; dzimis 1985) — ASV basketbolists;
* Džeimss Ņūtons Hauards (*James Newton Howard*; dzimis 1951) — ASV komponists;
* Džimijs Hauards (*Jimmy Howard*; dzimis 1984) — ASV hokejists;
* Džons Hauards (*John Howard*; dzimis 1939) — Austrālijas politiķis;
* Džuvans Hauards (*Juwan Howard*; dzimis 1973) — ASV basketbolists;
* Esmē Hauards (*Esmé Howard*; 1863—1939), Apvienotās Karalistes diplomāts;
* Rons Hauards (*Ron Howard*; dzimis 1954) — ASV kinorežisors;
* Terenss Hauards (*Terrence Howard*; dzimis 1969) — ASV aktieris un dziedātājs;
* Tims Hauards (*Tim Howard*; dzimis 1979) — ASV futbolists;
* Tods Hauards (*Todd Howard*; dzimis 1970) — ASV videospēļu dizaineris, režisors un producents.

## Atsauces
Tiešais vārds

**Tiešais vārds** ir baznīcas kalendāra svētā mocekļa vai brīnumdara vārds, kurā nosauca jaundzimušo, kurš dzimis šī svētā dienā. Tradicionāli izmantots krievu kņazistēs 14.—16. gadsimtos. Papildus, tikai ģimenes iekšējā lokā lietots vārds, savukārt publiskais vārds visbiežāk bija tas, kas bērnam tika dots kristībās.

Krievijas historiogrāfijā tiešā vārda fenomens vislabāk izpētīts, analizējot Rjurikoviču dinastijas kņazu un lielkņazu vārdus, piemēram:
* kņazs Suzdaļas Dmitrijs (*Дмитрий Константинович Суздальский* (1323-1383)) kristoties saņēma vārdu Toms (*Фома*), bet pirms nāves kļuva par mūku ar vārdu Teodors (*Феодор*).
* Ivans III (*Иоанн III Васильевич Рюрикович*' (1440-1505)), dzimis sv. Timoteja dienā, daudzos rakstītos avotos tiek dēvēts par Timoteju Joanu (*Тимофей-Иоан*).
* Vasilija III (*Васи́лий III Иванович Рюрикович*' (1479-1533)) tiešais vārds bija Gavriils (*Гавриил*).
* Ivana IV (*Иоaнн IV Васильевич Рюрикович* (1530-1584)) tiešais vārds bija Tits (*Тит*).
* Abi Ivana IV dēli Dmitriji bija vārdabrāļi ne tikai kristītajā vārdā, bet arī tiešajā vārdā: abu tiešais vārds bija Uars (sv moceklis Uars, jeb Vars - *Уар* (*Вар*)).

Attiecīgi, cilvēka "aizgādņi debesīs" bija abi svētie — gan "kalendārais", gan tas, kura vārdā cilvēks kristīts.

Krievu historiogrāfijā to atvasina no pirmo Rjurikoviču tradīcijas vienlaikus lietot gan savu skandināviski pagānisko vārdu, gan kristīto vārdu, piemēram: Jaroslavs/Jurijs (sv. Juris = *св. Георгий*) Gudrais, Vladimirs/Vasilijs Monomahs, u.c. Taču jānorāda, ka līdzīgas vārdu maiņas viena cilvēka dzīvē, mainoties tā statusam — piedzimstot, reliģiski iesvētoties, kāpjot tronī, aizejot no laicīgās dzīves klosterī utt. — sastopamas daudzviet pasaulē (piem. skat. Ķīnas dinastijas).

Ap 17. gadsimtu tiešo vārdu pamazām pārstāj izmantot, un, piemēram, Romanovu dinastijas valdnieki un kņazi to vairs neizmanto, iztiekot tikai ar kristīto vārdu.

## Atsauces
Bio

**Bio** var būt:
* bio- (no  "dzīvība") — prefikss vārdos, kas saistīti ar dzīvību:
** bioētika;
** biogrāfija;
** bioinformātika;
** bioķīmija;
** bioloģija;
** bioma.

## Cilvēki ar šādu uzvārdu
* Žans Batists Bio (*Jean-Baptiste Biot*; 1774―1862) ― franču fiziķis, matemātiķis, ģeodēzists, astronoms un rakstnieks.
Eva Brauna

right|thumb|250px|Eva Brauna un Hitlers pastaigā, 1942. gadā
**Eva Anna Paula Brauna** (*Eva Anna Paula Braun*,  - ), neilgi pirms nāves mainījusi vārdu uz** Eva Anna Paula Hitlere** (*Eva Anna Paula Hitler*) bija Trešā reiha vadoņa (fīrera) Ādolfa Hitlera sieva.

Dzimusi 1912. gadā, Minhenē. Tēvs bija skolotājs. Mācījusies klostera skolā. 17 gadu vecumā Eva sāka strādāt par fotogrāfa Heinriha Hofmana asistenti. Kad Hofmans kļuva par Ā. Hitlera fotogrāfu, Eva iepazinās ar Hitleru.

Kā liecina biogrāfi, Eva bijusi sava laika sieviešu tipam slaida, sportiska (labprāt un bieži peldējusi, slēpojusi, vingrojusi un nodarbojusies ar alpīnismu). Par politiku neinteresējās.

Pēc Gēli Raubalas pašnāvības 1931. gada 18. septembrī Hitleram nebija nevienas sievietes, līdz viņš ieveda tuvākajā lokā Evu Braunu. Viņa izturējās neuzkrītoši, nekādi neparādoties valsts politikā, bet bija tikai Hitlera privātās dzīves daļa. Nodrošinot viņas finansiālo neatkarību, Hitlers piešķīra Evai tiesības publicēt un saņemt honorāru par savām fotogrāfijām.

Vācijā visai maz cilvēku zināja par Braunas un Hitlera attiecībām, viņai tika aizliegts parādīties Berlīnē un publiskos pasākumos. Evas dzīve ritēja Berghofā pie Berhtesgādenes, kur viņa lasīja, skatījās kinofilmas, pastaigājās, nodarbojās ar sportu un gaidīja Ādolfa ierašanos ciemos. Ir ziņas, ka šajā laikā viņa vairākkārt neveiksmīgi mēģinājusi veikt pašnāvību.

1945. gada 15. aprīlī Eva ieradās Berlīnē, lai dalītos liktenī ar Ādolfu (kategoriski atteicās evakuēties uz Minheni). 29. aprīlī Fīrera bunkurā askētiskos apstākļos notika Evas Braunas un Ādolfa Hitlera laulību reģistrācijas ceremonija. 30. aprīlī aptuveni 14:30 Eva iedzēra indi, veicot pašnāvību kopā ar savu laulāto draugu.

## Bibliogrāfija
* Энциклопедия Третьего рейха. Москва, 1996.  

## Ārējās saites